
Čl. 1 [bookmark: _Ref436995775]
Úvodné ustanovenia

(1) Rokovací poriadok bezpečnostnej rady kraja upravuje zloženie, činnosť, rokovanie a úlohy bezpečnostnej rady kraja. 
(2) Rokovací poriadok bezpečnostnej rady kraja sa vydáva podľa čl. 9 ods. 9 ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov. 

Zloženie bezpečnostnej rady kraja a jej úlohy
Čl. 2 

(1) Bezpečnostné rady kraja zriadené podľa územného a správneho usporiadania Slovenskej republiky sú uvedené v prílohe č. 1. Členstvo v bezpečnostnej rade kraja je nezastupiteľné. 
(2) Bezpečnostná rada kraja je zložená z predsedu bezpečnostnej rady kraja (ďalej len „predseda“) a ďalších členov bezpečnostnej rady kraja. Predseda ustanoví z členov bezpečnostnej rady kraja zástupcu, ktorý ho zastupuje v čase jeho neprítomnosti.
(3) Predsedom je prednosta okresného úradu v sídle kraja. Ďalšími členmi bezpečnostnej rady kraja sú
a) zástupca ozbrojených síl určený Ministerstvom obrany Slovenskej republiky,
b) riaditeľ krajského riaditeľstva Policajného zboru, 
c) riaditeľ krajského riaditeľstva Hasičského a záchranného zboru, 
d) predseda vyššieho územného celku.
(4) Bezpečnostná rada kraja plní úlohy podľa čl. 9 ods. 2 až 4 ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov. Bezpečnostná rada kraja na základe vyhodnotenia bezpečnostnej situácie vo svojom územnom obvode zasiela jedenkrát za štvrťrok správu o výsledkoch vyhodnotení Kancelárii Bezpečnostnej rady Slovenskej republiky. Ak ide o náhlu negatívnu zmenu bezpečnostného prostredia vo svojom územnom obvode, zasiela správu Kancelárii Bezpečnostnej rady Slovenskej republiky bezodkladne.
(5) Bezpečnostná rada kraja schvaľuje rokovací poriadok bezpečnostnej rady okresu vo svojej územnej pôsobnosti.[footnoteRef:1])   [1: 1)  Čl. 10 ods. 9 ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov.] 

(6) Bezpečnostná rada kraja sa v súčinnosti s bezpečnostnými radami okresov, inými štátnymi orgánmi, vyšším územným celkom podieľa na tvorbe a realizácii bezpečnostného systému Slovenskej republiky.
(7) Činnosť bezpečnostnej rady kraja riadi jej predseda. 
(8) Predseda spoločne s vedúcim sekretariátu bezpečnostnej rady kraja pripravujú návrh plánu práce na kalendárny rok, ktorý schvaľuje bezpečnostná rada kraja.
(9) Predseda na základe plánu práce na kalendárny rok, návrhov členov bezpečnostnej rady kraja a naliehavých potrieb, vyplývajúcich z bezpečnostnej situácie v územnom obvode kraja, zvoláva rokovania bezpečnostnej rady kraja a navrhuje program rokovania. 
(10) Každý člen bezpečnostnej rady kraja je povinný zúčastňovať sa na jej rokovaniach a podieľať sa na rozhodovaní a realizácii prijatých uznesení predovšetkým na svojom úseku tak, aby prispieval k zabezpečeniu úloh bezpečnosti kraja a navrhoval opatrenia na predchádzanie krízovým situáciám.[footnoteRef:2]) [2: 2)  Čl. 1 ods. 4 ústavného zákona č. 227/2002 Z. z. v znení neskorších predpisov. 
     § 2 písm. a) zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov. ] 

(11) Ak sa niektorý člen bezpečnostnej rady kraja vo výnimočných prípadoch nemôže zúčastniť na rokovaní bezpečnostnej rady kraja,  po súhlase predsedu bezpečnostnej rady kraja, môže byť zastúpený povereným zástupcom svojho úradu alebo útvaru. Zástupca môže následne podať informácie k prerokúvanej záležitosti a predniesť stanoviská, nie je však oprávnený hlasovať.  
(12) Členovia bezpečnostnej rady kraja sa na základe rozhodnutia predsedu zúčastňujú na rokovaniach bezpečnostných rád okresov v územnom obvode kraja.
(13) Na rokovaniach o utajovaných skutočnostiach sa môže zúčastňovať len osoba oprávnená na oboznamovanie sa s utajovanými skutočnosťami príslušného stupňa utajenia osobitného predpisu.[footnoteRef:3]) Ak nie je oprávnenou osobou, požiada príslušný orgán o vydanie oprávnenia na oboznamovanie sa s utajovanými skutočnosťami vyššieho stupňa utajenia najneskôr do 30 dní od vzniku členstva v bezpečnostnej rade kraja.[footnoteRef:4]) [3: 3)   Zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov.]  [4: 4)  § 35 ods. 1 zákona č. 215/2004 Z. z. v znení neskorších predpisov. ] 


Čl. 3 
(1) Bezpečnostná rada kraja na základe vyhodnotenia bezpečnostnej situácie pripravuje a prijíma opatrenia na zaistenie bezpečnosti kraja a  návrhy na riešenie krízových situácií v súčinnosti s bezpečnostnými radami okresov, štátnymi orgánmi a vyšším územným celkom a predkladá ich Bezpečnostnej rade Slovenskej republiky.
(2) Bezpečnostná rada kraja vyžaduje informácie, správy a návrhy na zaistenie bezpečnosti kraja od subjektov v územnom obvode kraja uvedených v odseku 1 a prijíma  opatrenia na predchádzanie krízovým situáciám.[footnoteRef:5]) [5: 5)  Čl. 9 ods. 2 ústavného zákona č. 227/2002 Z. z. v znení neskorších predpisov.
     § 8 ods. 4 zákona č. 387/2002 Z. z. v znení neskorších predpisov. ] 

(3) Bezpečnostná rada kraja je oprávnená ukladať záväzné úlohy subjektom v územnom obvode kraja uvedeným v odseku 1 prostredníctvom svojich členov a vyžadovať informácie o ich plnení na základe prijatých uznesení bezpečnostnej rady kraja.[footnoteRef:6]) [6: 6)  Čl. 9 ods. 3 a 4 ústavného zákona č. 227/2002 Z. z. v znení neskorších predpisov. ] 




Čl. 4 
Sekretariát bezpečnostnej rady kraja

(1) Úlohy sekretariátu bezpečnostnej rady kraja spojené s jej činnosťou zabezpečuje odbor krízového riadenia okresného úradu v sídle kraja.[footnoteRef:7])  [7: 7)  § 8 ods. 2 zákona č. 387/2002 Z. z. v znení neskorších predpisov. ] 

(2) Sekretariát bezpečnostnej rady kraja plní úlohy spojené s odborným, organizačným a technickým zabezpečením činnosti bezpečnostnej rady kraja.
(3) Sekretariát bezpečnostnej rady kraja
a) plní úlohy spojené s vypracovaním podkladových materiálov pre rozhodovaciu a riadiacu činnosť bezpečnostnej rady kraja na zachovanie bezpečnosti kraja a návrhov na predchádzanie krízovým situáciám v územnom obvode kraja v súlade so všeobecne záväznými právnymi predpismi,
b) vypracúva návrh plánu práce bezpečnostnej rady kraja na kalendárny rok,
c) podieľa sa na príprave rokovaní bezpečnostnej rady kraja, 
d) zabezpečuje vypracovanie zápisu, ako aj uznesení a výpisov uznesení z rokovania bezpečnostnej rady kraja a zodpovedá za ich včasné rozoslanie v listinnej podobe členom bezpečnostnej rady kraja a dotknutým subjektom kraja, 
e) po rokovaní zabezpečuje vypracovanie a odoslanie Správy o výsledkoch vyhodnotenia vývoja bezpečnostnej situácie v územnom obvode kraja,
f) pripravuje návrhy na vyhodnotenie stavu plnenia uznesení bezpečnostnej rady kraja a úloh, vyplývajúcich z plánu práce bezpečnostnej rady kraja na kalendárny rok a predkladá správu o ich plnení na rokovanie bezpečnostnej rady kraja,
g) dodržiava zásady ochrany utajovaných skutočností,[footnoteRef:8]) [8: 8)  Zákon č. 215/2004 Z. z. v znení neskorších predpisov. 
     Vyhláška Národného bezpečnostného úradu č. 453/2007 Z. z. o administratívnej bezpečnosti v znení
neskorších predpisov.] 

h) vypracúva návrhy informácií[footnoteRef:9]) o činnosti bezpečnostnej rady kraja pre verejnosť, ako i o opatreniach prijatých bezpečnostnou radou kraja na zabezpečenie bezpečnosti obyvateľov kraja,  [9: 9)  Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.] 

i) vedie prehľad o plnení úloh, vyplývajúcich z uznesení vlády Slovenskej republiky a Bezpečnostnej rady Slovenskej republiky v oblasti bezpečnosti štátu,
j) pripravuje návrh programu rokovania bezpečnostnej rady kraja.
(4) Výdavky spojené s činnosťou bezpečnostnej rady kraja a jej sekretariátu sa uhrádzajú
z rozpočtovej kapitoly Ministerstva vnútra Slovenskej republiky.

Čl. 5 
Plán práce bezpečnostnej rady kraja

(1) Návrh plánu práce bezpečnostnej rady kraja vypracúva jej sekretariát podľa
a) úloh stanovených všeobecne záväznými právnymi predpismi, 
b) prioritných úloh v oblasti bezpečnosti štátu, stanovených vládou Slovenskej republiky a Bezpečnostnou radou Slovenskej republiky pre kraj na príslušný kalendárny rok,
c) aktuálnych priorít bezpečnostnej situácie, 
d) pokynov predsedu bezpečnostnej rady kraja a poznatkov získaných z vyhodnotenia plnenia úloh v oblasti bezpečnosti kraja z predchádzajúceho roka,
e) podnetov členov bezpečnostnej rady kraja alebo iných zainteresovaných orgánov, zabezpečujúcich plnenie úloh bezpečnosti v súlade so všeobecne záväznými právnymi predpismi.
(2) Plán práce a jeho doplnenie prerokúva a schvaľuje bezpečnostná rada kraja.


Čl. 6 
Materiály na rokovanie bezpečnostnej rady kraja

(1) Bezpečnostná rada kraja rokuje a rozhoduje spravidla na základe písomných materiálov (napr. návrhov, informácií, správ, koncepcií) predložených členmi bezpečnostnej rady kraja, bezpečnostnou radou okresu, vedúcimi orgánov miestnej štátnej správy a vyššieho územného celku alebo ďalších subjektov podľa rozhodnutia bezpečnostnej rady kraja v súlade so všeobecne záväznými právnymi predpismi a v súlade s prílohou č. 2. 
(2) Predkladateľ materiálu na rokovanie bezpečnostnej rady kraja okrem listinnej podoby materiálu, doručí materiál určenému zamestnancovi sekretariátu bezpečnostnej rady kraja aj v elektronickej podobe na emailovú adresu sekretariátu bezpečnostnej rady kraja, ak sprístupnenie materiálu nie je v rozpore s osobitnými predpismi.[footnoteRef:10]) [10: 10)  Zákon č. 211/2000 Z. z. v znení neskorších predpisov.
      Zákon č. 215/2004 Z. z. v znení neskorších predpisov.
      Vyhláška č. 453/2007 Z. z. v znení neskorších predpisov.] 

(3) Písomné materiály na pravidelné rokovanie bezpečnostnej rady kraja vypracúvajú a predkladajú podľa plánu práce bezpečnostnej rady kraja na príslušný kalendárny rok členovia bezpečnostnej rady kraja a subjekty uvedené v odseku 1.
(4) Pokiaľ navrhujú nový spôsob riešenia problematiky, musia obsahovať jeho organizačné, personálne, finančné, materiálne a technické dopady. Navrhované opatrenia musia byť vopred prerokované s dotknutými subjektmi. Ak sa nedocieli jednotné stanovisko, je potrebné k podkladom priložiť všetky rozporné stanoviská aj s odôvodnením nevyhnutnosti navrhovaného riešenia vrátane finančných nárokov.
(5) Ak materiál nadväzuje na predchádzajúce závery bezpečnostnej rady kraja, tento musí obsahovať tiež vyhodnotenie už skôr uložených úloh na základe uznesenia bezpečnostnej rady kraja, prípadne aj návrhy na zmeny predchádzajúcich uznesení bezpečnostnej rady kraja, alebo ich zrušenie.
(6) Materiál sa predkladá v zodpovedajúcom počte výtlačkov (podľa počtu členov bezpečnostnej rady kraja a jeden pre spis) najneskôr desať dní pred plánovaným rokovaním bezpečnostnej rady kraja, so sprievodným listom, v ktorom je možné odporučiť prizvanie ďalších účastníkov rokovania. Všetky výtlačky materiálu musia byť podpísané predkladateľom.
(7) Ak je bezpečnostná rada kraja zvolávaná na riešenie naliehavých úloh a hrozí nebezpečenstvo z omeškania, môžu byť materiály predložené priamo na jej rokovanie, alebo sú vyslovené ústne predkladateľom. Následne potom predkladateľ doručí materiál v listinnej podobe na sekretariát bezpečnostnej rady kraja v dvoch výtlačkoch. 

Čl. 7 
Rokovanie bezpečnostnej rady kraja

(1) Rokovanie bezpečnostnej rady kraja zvoláva a riadi jej predseda podľa schváleného plánu práce na kalendárny rok. Rokovania sa konajú jedenkrát za štvrťrok a ak hrozí alebo vznikne krízová situácia bezodkladne.
(2) Účastníci rokovania potvrdzujú svoju prítomnosť podpisom na prezenčnej listine, ktorá sa zakladá k materiálom z rokovania bezpečnostnej rady kraja.
(3) Rokovanie bezpečnostnej rady kraja je neverejné, pokiaľ jej predseda nerozhodne inak. 
(4) Bezpečnostná rada kraja rozhoduje uznesením. Na prijatie uznesenia je potrebný súhlas nadpolovičnej väčšiny všetkých členov. Osoby prizvané na rokovanie bezpečnostnej rady kraja nemajú právo hlasovať.
(5) Prvým bodom programu rokovania bezpečnostnej rady kraja je Vyhodnotenie vývoja bezpečnostnej situácie v územnom obvode kraja od jej predchádzajúceho rokovania. Tento bod rokovania je podkladom pre Správu o výsledkoch vyhodnotenia vývoja bezpečnostnej situácie v územnom obvode kraja, ktorá je  vypracovaná podľa prílohy č. 3. 
(6) Každý člen bezpečnostnej rady kraja môže navrhnúť doplnenie programu jej rokovania a zmenu poradia prerokovávania jednotlivých bodov programu. O takomto návrhu rozhodne bezpečnostná rada kraja hlasovaním bez rozpravy.
(7) Ak sa rokovania bezpečnostnej rady kraja nezúčastní pozvaný predstaviteľ subjektu alebo ním určený zástupca, ktorý mal podľa plánu rokovania predložiť písomnú správu o plnení úloh v oblasti bezpečnosti, tento bod rokovania sa presunie na v poradí ďalšie rokovanie bezpečnostnej rady kraja.
(8) Predseda môže na jej rokovanie prizvať predsedov bezpečnostných rád okresov, vedúcich iných orgánov štátnej správy pôsobiacich v územnom obvode kraja, ako aj odborníkov na prerokovanie materiálov z tejto oblasti zo subjektov uvedených v čl. 3 ods. 1.
(9) Materiál zaradený do programu rokovania bezpečnostnej rady kraja uvedie predkladateľ úvodným vystúpením, ktorého sa môže vzdať, v ňom sa obmedzí na stručné odôvodnenie účelu predkladania materiálu a na informáciu o súčasnom stave veci v tejto oblasti, neopakuje však obsah písomného materiálu.  
(10) Ku každému bodu programu rokovania bezpečnostnej rady kraja môžu členovia bezpečnostnej rady kraja po uvedení materiálu klásť predkladateľovi otázky týkajúce sa tohto materiálu, pričom so súhlasom predsedu môžu v rozprave zaujímať stanovisko k prerokúvanej veci aj opakovane, a to až dovtedy, pokiaľ predseda neukončí rozpravu k prerokovávanému bodu rokovania.
(11)  V rozprave môžu zaujať stanovisko k prerokúvanému materiálu, najmä predniesť svoje pripomienky, vysvetlenia a návrhy aj prizvaní účastníci rokovania bezpečnostnej rady kraja.
(12) Predkladateľ v závere rozpravy reaguje na prednesené stanoviská. 
(13)  Ak na rokovaní bezpečnostnej rady kraja nastali v dôsledku pripomienok členov bezpečnostnej rady kraja zásadné zmeny v predloženom návrhu uznesenia, tento je na rokovaní predsedom preformulovaný v súlade s pripomienkami a následne sa k nim hlasovaním vyjadria členovia bezpečnostnej rady kraja.
(14)  Po ukončení rozpravy a záverečnom slove predkladateľa prednesie predseda návrh na uznesenie bezpečnostnej rady kraja, pričom prihliada na stanoviská prednesené účastníkmi rokovania v rozprave.
(15)  Ak boli k návrhu na uznesenie bezpečnostnej rady kraja prednesené pozmeňovacie návrhy, dá predseda o nich hlasovať v poradí, v akom boli prednesené. Ak prijatý pozmeňovací návrh vylučuje ďalšie pozmeňovacie návrhy, o týchto sa už nehlasuje.

Čl. 8 
Uznesenie bezpečnostnej rady kraja

(1) Bezpečnostná rada kraja rozhoduje o prerokúvaných veciach formou uznesenia bezpečnostnej rady kraja, ktorého konečné znenie formuluje predseda.
(2) Uznesenie bezpečnostnej rady kraja sa vyhotovuje v listinnej podobe ku každému prerokovanému bodu osobitne a vydáva sa ako samostatný rozhodovací akt bezpečnostnej rady kraja.
(3) Uznesenie bezpečnostnej rady kraja obsahuje
a) dátum prijatia a číslo uznesenia,
b) presné znenie uznesenia bezpečnostnej rady kraja, najmä komu a aké úlohy uložila alebo odporučila, termíny ich splnenia a vyhodnotenia ich splnenia, ako aj písomného hlásenia ich splnenia bezpečnostnej rade kraja,
c) označenie toho, kto uznesenie vykoná a komu sa dáva na vedomie,
d) podpis predsedu bezpečnostnej rady kraja, v prípade jeho neprítomnosti zástupcu určeného v súlade s čl. 2 ods. 2.
(4) Uznesenia bezpečnostnej rady kraja sa zasielajú 
a) predsedovi bezpečnostnej rady kraja,
b) členom bezpečnostnej rady kraja.
(5) Výpis z uznesenia bezpečnostnej rady kraja sa zasiela subjektom v územnom obvode kraja, ktorým z uznesenia vyplývajú úlohy, alebo ktorých činnosti sa dotýkajú.

Čl. 9 
Zápis z rokovania bezpečnostnej rady kraja

(1) O priebehu rokovania a o rozhodovaní bezpečnostnej rady kraja sa vypracuje písomný zápis, do ktorého sa zapisujú najmä závery z prerokovania jednotlivých bodov programu. 
(2) Člen bezpečnostnej rady kraja má právo, ak o to požiada, aby sa jeho odlišné stanovisko alebo výhrady k prerokúvanému materiálu a k prijatému programu rokovania bezpečnostnej rady kraja uviedli v zápise z rokovania bezpečnostnej rady kraja.
(3) Uznesenie a zápis z rokovania bezpečnostnej rady kraja podpisuje predseda alebo ním ustanovený zástupca, ktorý viedol rokovanie. Na zápis z rokovania bezpečnostnej rady kraja sa podpisuje aj jeho spracovateľ.
(4) Zápis z rokovania bezpečnostnej rady kraja sa ukladá v jednom výtlačku na sekretariáte bezpečnostnej rady kraja v súlade s osobitnými predpismi.[footnoteRef:11]) [11: 11)  Zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov. 
       Zákon č. 215/2004 Z. z. v znení neskorších predpisov. 
       Vyhláška č. 453/2007 Z. z. v znení neskorších predpisov.] 

(5) Za vypracovanie zápisu z rokovania zodpovedá spracovateľ.
(6) Zápis z rokovania bezpečnostnej rady kraja obsahuje 
a) dátum, čas a miesto rokovania,
b) program rokovania,
c) prezenčnú listinu,
d) stručný zápis prednesených ústnych informácií, návrhov a odporúčaní, ako aj závery     k prerokúvaným materiálom, 
e) spôsob vyhodnotenia pripomienok, 
f) závery k prerokovaným bodom programu, stanoviská členov bezpečnostnej rady kraja, ako aj prizvaných odborníkov,
g) odlišné stanoviská a výhrady členov bezpečnostnej rady kraja v doslovnom znení, ak boli uplatnené,
h)    prijaté uznesenie ku každému bodu programu osobitne,
i) čas ukončenia rokovania,
j) podpisy predsedu bezpečnostnej rady kraja, prípadne jeho zástupcu, ktorý rokovanie viedol a spracovateľa zápisu z rokovania bezpečnostnej rady kraja,
k) termín ďalšieho rokovania. 
(7) Súčasťou zápisu, ktorý sa zakladá ako spis na sekretariáte bezpečnostnej rady kraja, sú  všetky materiály, vrátane tých, ktoré neboli prerokované na rokovaní bezpečnostnej rady kraja.
(8) Zápis z rokovania sa vypracúva v súlade s prílohou č. 2. 

Čl. 10 
Záverečné ustanovenia

(1) Zmeny a dodatky k rokovaciemu poriadku bezpečnostnej rady kraja schvaľuje vláda Slovenskej republiky. 
(2) Členovia bezpečnostnej rady kraja a zamestnanci zabezpečujúci činnosť sekretariátu bezpečnostnej rady kraja sú povinní dodržiavať zásady ochrany utajovaných skutočností podľa osobitných predpisov.[footnoteRef:12]) [12: 12)   Zákon č. 215/2004 Z. z. v znení neskorších predpisov. 
       Vyhláška č. 453/2007 Z. z. v znení neskorších predpisov. ] 




Čl. 11 
Zrušuje sa rokovací poriadok bezpečnostnej rady kraja schválený uznesením vlády Slovenskej republiky č. 151 z 26. februára 2003 v znení zmien a doplnení schválených uznesením vlády Slovenskej republiky č. 702/2015 z 16. decembra 2015.

Čl. 12
Tento rokovací poriadok nadobúda účinnosť dňom schválenia vládou Slovenskej republiky. 


Príloha č. 1 k rokovaciemu poriadku bezpečnostnej rady kraja

Podľa územného a správneho usporiadania Slovenskej republiky sú zriadené tieto bezpečnostné rady krajov :

a) Bezpečnostná rada kraja Bratislava,
b) Bezpečnostná rada kraja Trnava,
c) Bezpečnostná rada kraja Trenčín,
d) Bezpečnostná rada kraja Nitra,
e) Bezpečnostná rada kraja Žilina,
f) Bezpečnostná rada kraja Banská Bystrica,
g) Bezpečnostná rada kraja Prešov,
h) Bezpečnostná rada kraja Košice. 




































Príloha č. 2 k rokovaciemu poriadku bezpečnostnej rady kraja

ZÁSADY
PRE PRÍPRAVU A PREDKLADANIE MATERIÁLOV NA ROKOVANIE
BEZPEČNOSTNEJ RADY KRAJA

Čl. 1
(1) Z vecného hľadiska je potrebné k riešeniu problematiky v oblasti bezpečnosti vypracovávať materiály komplexne, aby boli vytvorené predpoklady pre pružné rokovanie bezpečnostnej rady kraja a prijímanie rozhodnutí a opatrení na zachovanie bezpečnosti kraja, ako aj opatrení na predchádzanie krízovým situáciám, ktoré bezpečnostná rada kraja predkladá Bezpečnostnej rade Slovenskej republiky.
(2) 	Príprava materiálov na rokovanie bezpečnostnej rady kraja sa uskutočňuje podľa týchto zásad 
a) predkladané materiály vecne a odborne riešia predmetnú problematiku a navrhujú opatrenia na riešenie vzniknutých problémov v tejto oblasti,
b) predkladateľ predloží materiál okrem listinnej podoby aj v elektronickej podobe na emailovú adresu sekretariátu bezpečnostnej rady kraja, ak sprístupnenie materiálu nie je v rozpore s osobitnými predpismi,[footnoteRef:13])  [13: 13)  Zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov.
      Vyhláška Národného bezpečnostného úradu č. 453/2007 Z. z. o administratívnej bezpečnosti v znení
neskorších predpisov. ] 

c) ak sa v priebehu vypracovania materiálu vyskytne možnosť variantného riešenia uvedenej problematiky, materiál sa predkladá v zdôvodnených variantoch,
d) na rokovanie sa nepredkladajú materiály, ktorých riešenie je v kompetencii iných orgánov,
e) predkladateľ materiálu zodpovedá za to, že tento prislúcha do pôsobnosti bezpečnostnej rady kraja a tiež za súlad navrhovaných opatrení s osobitnými právnymi predpismi,
f) pokiaľ predkladaný materiál nadväzuje na predchádzajúce uznesenie bezpečnostnej rady kraja, je nutné vyhodnotiť jeho splnenie, resp. zdôvodniť, prečo neboli úlohy splnené a navrhnúť konkrétne opatrenia na jeho splnenie.

Čl. 2
(1)   Materiál na rokovanie bezpečnostnej rady kraja obsahuje 
a) vecné zdôvodnenie navrhovaného opatrenia, ak je to potrebné aj finančné, organizačné a personálne zabezpečenie,  
b) návrh uznesenia,
c) predkladaciu správu,
d) vlastný materiál,
e) vyhodnotenie pripomienkového konania,
f) stanovisko nadriadeného orgánu, ak je to potrebné,
g) obal a tlačivá s označením bezpečnostnej rady kraja, vyhotovené podľa pokynov sekretariátu bezpečnostnej rady kraja.

Čl. 3
(1)  Pri príprave materiálu na rokovanie bezpečnostnej rady kraja je potrebné
a) vyžiadať materiály s náležitým časovým predstihom, aby bolo možné vypracovať kvalifikované stanovisko
· zodpovedá vedúci odboru krízového riadenia okresného úradu v sídle kraja,
b) prerokovať materiál pred jeho predložením bezpečnostnej rade kraja s tými subjektmi, do pôsobnosti ktorých predkladaná problematika zasahuje, alebo ktorým majú byť uložené úlohy, stanoviská týchto subjektov sa potom pripájajú k predkladanému materiálu
· zodpovedá predkladateľ,
c) priložiť k materiálu príslušnú dokumentáciu, skôr prijaté závery alebo rozhodnutia kompetentných orgánov, ako aj opatrenia vykonané inými subjektmi v prípade, že sa tieto týkajú prerokúvanej problematiky
· zodpovedá predkladateľ,
d) zaslať materiál na sekretariát bezpečnostnej rady kraja v určenom termíne, najneskôr však desať dní pred dňom jej rokovania v počte výtlačkov rovnajúcich sa počtu členov bezpečnostnej rady kraja a jeden pre spis
· zodpovedá predkladateľ,
e) doručiť materiál podľa programu rokovania bezpečnostnej rady kraja jej členom najneskôr osem dní pred rokovaním
· zodpovedá vedúci odboru krízového riadenia okresného úradu v sídle kraja,  
f) program a termín rokovania bezpečnostnej rady kraja písomne zaslať Kancelárii Bezpečnostnej rady Slovenskej republiky najneskôr desať dní pred jej rokovaním 
· zodpovedá vedúci odboru krízového riadenia okresného úradu v sídle kraja.

Čl. 4
(1)  Uznesenie k bodu programu rokovania spravidla obsahuje
a) predmet rokovania (berie na vedomie alebo schvaľuje), 
b) konštatujúcu časť (konštatuje),
c) ukladaciu časť so všetkými úlohami, ktoré boli na rokovaní prijaté (ukladá),
· konkrétny termín splnenia úloh,
· určenie osoby zodpovednej za splnenie úlohy,
d) odporúčaciu, prípadne zrušovaciu časť, ak je to potrebné (odporúča alebo zrušuje). Odporúčacia časť je určená vyšším alebo nadriadeným orgánom v zmysle platných predpisov a subjektom, ktorým bezpečnostná rada kraja nemôže ukladať úlohy.

Príloha č. 3 k rokovaciemu poriadku bezpečnostnej rady kraja


ZÁSADY
PRE PRÍPRAVU A PREDKLADANIE SPRÁVY O VÝSLEDKOCH 
VYHODNOTENIA VÝVOJA BEZPEČNOSTNEJ SITUÁCIE V ÚZEMNOM 
OBVODE KRAJA

Čl. 1
Podklad pre vypracovanie

(1)	Pri príprave Správy o výsledkoch vyhodnotenia vývoja bezpečnostnej situácie v územnom obvode kraja (ďalej len „správa“) je podkladom záznam z prvého bodu programu rokovania bezpečnostnej rady kraja, ktorým je Vyhodnotenie vývoja bezpečnostnej situácie v územnom obvode kraja od jej predchádzajúceho rokovania.
(2)  Vývoj bezpečnostnej situácie reflektuje významné zmeny bezpečnostnej situácie od stavu popísaného v Správe o bezpečnosti v územnom obvode kraja za predchádzajúci rok.
(3)  V závere hodnotenia vývoja bezpečnostnej situácie jednotliví členovia bezpečnostnej rady kraja uvádzajú skutočnosti, ktoré požadujú uviesť v zázname z rokovania k tomuto bodu rokovania.
(4) Sekretariát bezpečnostnej rady kraja odošle správu Kancelárii Bezpečnostnej rady Slovenskej republiky po odsúhlasení predsedom bezpečnostnej rady kraja   

Čl. 2
Obsah správy

(1)  Správa obsahuje 
1. popis zmeny bezpečnostnej situácie, pričom za významnú zmenu sa považuje minimálne desaťpercentná odchýlka od kvantitatívnych údajov uvádzaných v Správe o bezpečnosti v územnom obvode kraja za predchádzajúci rok, 
1. príčiny zmeny bezpečnostnej situácie,
1. iné možné negatívne dopady, na ktoré môže mať zmena bezpečnostnej situácie vplyv,
1. opatrenia prijaté na eliminovanie zmeny bezpečnostnej situácie v rámci kompetencií jednotlivých členov bezpečnostnej rady kraja,
1. hodnotenie účinnosti prijatých opatrení,
1. navrhované opatrenia na eliminovanie celého komplexu dopadov k prijatiu bezpečnostnou radou kraja,
1. uvedenie skutočnosti, že zmena bezpečnostnej situácie presahuje územnú pôsobnosť kraja. 


Čl. 3
Formálna úprava správy

(1)  Správa je vypracovaná v listinnej podobe a elektronickej podobe a obsahuje 
1. dátum a miesto konania rokovania bezpečnostnej rady kraja,
1. návrh uznesenia k prvému bodu rokovania bezpečnostnej rady kraja,
1. vlastný text správy,
1. dátum spracovania správy,
1. meno spracovateľa a jeho podpis,
1. dátum schválenia správy a podpis predsedu bezpečnostnej rady kraja.

(2)  Formátovanie správy
a) textový editor Word,
b) písmo veľkosti 12 Times New Roman,
c) riadkovanie 1,15.

(3)  Rozsah správy
a) ak správa neobsahuje významné zmeny bezpečnostnej situácie, jej rozsah spravidla neprekročí 1/3 strany formátu A4,
b) ak správa obsahuje významné zmeny bezpečnostnej situácie, jej rozsah spravidla neprekročí 1 stranu formátu A4.

